ບັນ​ດາ​ນັກ​ຄົ້ນ​ຄວ້າ ທົດ​ລອງ ເຊື້ອ​ຣາ ທີ່​ຂ້າ​ໂຣກ ມາ​ເລ​ເຣຍ
ການ​ໃຊ້​ຊີ້ນ​ດິບ ພາໃຫ້ກຸ່ມ​ນັກ​ຄົ້ນ​ຄວ້າ​ດັ່ງ​ກ່າວ​ ສາມາດ​ດຶງ​ດູດ​ເອົ າ​ພວກ​ໂຕ​ຍຸງ​ເຂົ້າ​ມາ ​ໃນຫ້ອງທົດລອງ.
ອົງການອະນາໄມໂລກເວົ້າວ່າ ເກືອບເຄິ່ງນຶ່ງຂອງປະຊາກອນໂລກ ມີຄວາມສ່ຽງກັບ ການຕິດໂຣກມາເລເຣຍ ຄວາມພະຍາຍາມທີ່ຈະຕໍ່ສູ້ກັບໂຣກດັ່ງກ່າວແມ່ນມີສອງຢ່າງ ຄື, ການຕໍ່ສູ້ກັບໂຣກທີ່ວ່ານັ້ນເອງ ແລະ ຕໍ່ສູ້ກັບໂຕຍຸງ ທີ່ນຳພາໂຣກດັ່ງກ່າວ ບັນດາ ນັກຄົ້ນຄວ້າຈາກມະຫາວິທະຍາໄລ ລັດແມຣີແລນ ກຳລັງທົດລອງວິທີໃໝ່ ເພື່ອຂ້າໂຕ ຍຸງໃນປະເທດ ເບີກິນາ ຟາໂຊ ນັກຂ່າວວີໂອເອ ເຄວິນ ອີນິກສ໌ ມີລາຍງານ, ເຊິ່ງ ພຸດ ທະສອນ ຈະນຳລາຍລະອຽດມາສະ ເໜີທ່ານໃນອັນດັບຕໍ່ໄປ ອີງຕາມອົງການ Severe Malaria Observatory, ເຊື້ອໂຣກທີ່ເກີດມາຈາກໂຕຍຸງ ແມ່ນສາເຫດນຳໜ້າ ຂອງການຕາຍຂອງເດັກນ້ອຍໃນປະເທດ ເບີກິນາ ຟາໂຊ ໃນທະ ວີບ ອາຟຣິກາ ມັນເປັນການສູນເສຍທີ່ຜູ້ເປັນພໍ່ແມ່ ບໍ່ຄວນໄດ້ປະເຊີນ ທ່ານ ດຣາມານ ອູເອດຣາໂອໂກ ຜູ້ເປັນພໍ່ ກ່າວວ່າ “ການສູນເສຍລູກຄົນນຶ່ງພາໃຫ້ເຈັບປວດຫຼາຍ ສຳລັບຂ້າພະເຈົ້າ, ຫຼື ສຳລັບພໍ່ແມ່ທຸກຄົນ ກັບບັນຫານັ້ນ ສະນັ້ນຖ້າພວກເຮົາສາມາດຫາທາງແກ້ໄຂໂຣກນີ້ ໄດ້ ເຊິ່ງມັນໄດ້ສັງຫານລູກຂອງຂ້າພະເຈົ້າ, ລູກຂອງຄົນອື່ນໆ ພວກເຮົາກໍຈະຂອບໃຈ ພະເຈົ້າ ເຂົາເຈົ້າຄວນເຮັດທຸກຢ່າງ ເພື່ອລົບລ້າງໂຣກທີ່ວ່ານີ້ ເຂົາເຈົ້າຄວນຊ່ວຍເຫຼືອ ເຮົາ ພວກເຮົາມີຄວາມຫວັງ ແລະ ພວກເຮົາດີໃຈກັບຄວາມກ້າວໜ້າຂອງໂຄງການນີ້ ” ຫຼາຍກວ່າເຄິ່ງນຶ່ງຂອງປະຊາກອນໂລກ ມີຄວາມສ່ຽງກັບການຕິດໂຣກດັ່ງກ່າວ, ແຕ່ມັນ ກໍເປັນບັນຫາທີ່ພິເສດຢູ່ ໃນອາຟຣິກາ ແລະ ນັ້ນກໍແມ່ນບ່ອນທີ່ບັນດານັກຄົ້ນຄວ້າມະຫາວິທະຍາໄລລັດ ແມຣີແລນ ກຳລັງທົດ ລອງເຊື້ອຣາ ທີ່ຈະຂ້າຍຸງທີ່ໄປສຳພັດມັນ ທ່ານ ເຣມັອນ ເຊັ້ນ ເລເກີ ຈາກມະຫາວິທະຍາໄລລັດ ແມຣີແລນ ກ່າວວ່າ “ພວກເຮົາ ເອົາຈີນຫລືກຳມະພັນຂອງແມງມຸມໂຕນຶ່ງ ແລ້ວ ກໍເອົາຈີນຂອງແມງມຸມໂຕນັ້ນໄປ ຜະ ລິດສານພິດແມງໄມ້, ພວກເຮົາເອົາຈີນນັ້ນເຂົ້າໃສ່ເຊື້ອຣາ, ພາຍໃຕ້ການຄວບຄຸມຂອງ ຕົວກະຕຸ້ນ ແລະ ຕົວກະຕຸ້ນແມ່ນປຸ່ມເປີດແລະປິດຂອງຈີນ ພາຍໃຕ້ການຄວບຄຸມຂອງ ຕົວກະຕຸ້ນນີ້ ເຊິ່ງມີແຕ່ຈະເປີດຢູ່ໃນເລືອດຂອງແມງໄມ້ເທົ່ານັ້ນ ເຊື້ອຣາຈະເຮັດວຽກຢ່າງວ່ອງໄວ ແລະ ມີປະສິດທິຜົນຕໍ່ພວກຍຸງທີ່ນຳພາເຊື້ອມາເລເຣຍ ເວລາມັນໄປສຳພັດກັບຍຸງ ທ່ານ ບຣາຍອັນ ໂລເວັດ ຈາກມະຫາວິທະຍາໄລ ແມຣີແລນ ກ່າວວ່າ “ໃນທັນທີ, ຖ້າມັນ ໄປຕົກຖືກບ່ອນໃດຢູ່ນອກໂຕຍຸງ, ມັນຈະຈື່ໄດ້ວ່າມັນຢູ່ເທິງໂຕຍຸງ ແລະ ມັນຈະມຸດເຂົ້າ ໄປໃນໂຕຍຸງ ” ໃນການທົດລອງ, ເມື່ອເຊື້ອຣາຖືກນຳໃຊ້ກັບຈຳພວກຍຸງ ໂຕຍຸງແມ່ນໄດ້ຫາຍໄປພາຍ ໃນເດືອນດຽວ ແຕ່ຄວາມສຳເລັດຢູ່ໃນຫ້ອງທົດລອງ ບໍ່ໄດ້ໝາຍເຖິງຄວາມສຳເລັດຢູ່ໃນສະໜາມ, ສະ ນັ້ນກຸ່ມດັ່ງກ່າວ ແມ່ນກຳລັງທົດລອງເຊື້ອຣາຂ້າຍຸງຂອງເຂົາເຈົ້າໃນປະເທດ ເບີກິນາ ຟາໂຊ ດ້ວຍການຊ່ວຍເຫຼືອຂອງບັນດານັກຄົ້ນຄວ້າຢູ່ທີ່ນັ້ນ ການໃຊ້ຊີ້ນດິບ ພາໃຫ້ກຸ່ມນັກຄົ້ນຄວ້າດັ່ງກ່າວ ສາມາດດຶງດູດເອົາພວກໂຕຍຸງເຂົ້າມາ ໃນຫ້ອງທົດລອງນີ້ໄດ້ ເມື່ອມັນເຂົ້າມາຢູ່ໃນແລ້ວ ມັນກໍຈະຈັບຢູ່ຜ້າສີດຳທີ່ໄດ້ຍ້ອມເຊື້ອຣານັ້ນໃສ່ ຜົນທີ່ອອກ ມາແມ່ນວ່ອງໄວ ທ່ານ ເຣມັອນ ເຊັ້ນ ເລເກີ ເວົ້າວ່າ “ໂດຍພື້ນຖານແລ້ວ ພາຍໃນສອງລຸ້ນ ພວກເຮົາໄດ້ ຂ້າຍຸງ 99 ເປີເຊັນ ສະນັ້ນມັນໄດ້ເຮັດໃຫ້ປະຊາກອນຍຸງໝົດກ້ຽງໄປ ” ບັນດານັກຄົ້ນຄວ້າເວົ້າວ່າ ຜົນທີ່ອອກມາຄັ້ງໃຫຍ່ຂອງການທົດລອງຂອງເຂົາເຈົ້າ ແລະ ການນຳໃຊ້ການບຳບັດ ພ້ອມກັບຢາຂ້າແມງໄມ້ ແມ່ນອາດມີຜົນກະທົບຢ່າງໃຫຍ່ຫຼວງ ໃນການຕໍ່ສູ້ກັບໂຣກມາເລເຣຍ, ແລະ ຍັງອາດປັບເຂົ້າກັບການຕໍ່ສູ້ກັບໂຣກອື່ນໆໄດ້ເຊັ່ນ ໄວຣັສ ຊີກາ ຫຼື ໄຂ້ເລືອດອອກ